એનજીઓના આશ્રયગૃહમાં પોતાનાં રોકાણ દરમિયાન જામનગરથી પોતાની ફ્રેન્ડ ભેટ સોગાદો સાથે અવારનવાર મળવા આવતી હતી, તેની સામે એનજીઓએ વાંધો ઉઠાવ્યો હતો. ત્યાર બાદ એનજીઓ દ્વારા યુવતી સાથેના પોતાના સંબંધોમાં અવરોધો ઊભો કરવામાં આવતા જામનગરની યુવતીએ હાઈકોર્ટમાં હેબિયસ કોર્પસ પિટિશન દાખલ કરીને પોતાની ફ્રેન્ડને છોડાવવા માટે કોર્ટની દરમિયાનગીરી માટે દાદ માગી હતી. જ્યારે હાઈકોર્ટે મુસ્લિમ યુવતીને તેની ઈચ્છા શું છે તે પૂછ્યું ત્યારે તેણે માત્ર એટલું જ જણાવ્યું હતું કે તે જામનગરમાં પોતાની ફ્રેન્ડ સાથે રહેવા માગે છે. હાઈકોર્ટે તેને આ માટે મંજૂરી આપી હતી.